ประกาศคณะกรรมการกำหนดมาตรฐานด้านการตรวจสอบและรับรอง
ฉบับที่ ๒๑ (พ.ศ. ๒๕๖๗)
ออกตามความในพระราชบัญญัติการมาตรฐานแห่งชาติ พ.ศ. ๒๕๕๑
เรื่อง การกำหนดมาตรฐานการตรวจสอบและรับรองแห่งชาติ
การจัดการสิ่งแวดล้อม - บัญชีต้นทุนการไหลวัสดุ - ข้อแนะนำสำหรับการนำไปปฏิบัติในเช่าอุปทาน

อาศัยอำนาจตามความในมาตรา ๑๓ (๑) แห่งพระราชบัญญัติการมาตรฐานแห่งชาติ พ.ศ. ๒๕๕๑
คณะกรรมการกำหนดมาตรฐานด้านการตรวจสอบและรับรอง จึงออกประกาศกำหนดมาตรฐาน
การตรวจสอบและรับรองแห่งชาติ การจัดการสิ่งแวดล้อม - บัญชีต้นทุนการไหลวัสดุ - ข้อแนะนำ
สำหรับการนำไปปฏิบัติในเช่าอุปทาน มาตรฐานเลขที่ มตช. 14052-2567 ดังมีรายละเอียดแนบท้าย
ประกาศนี้

ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไป

ประกาศ ณ วันที่ ๒๙ พฤษภาคม พ.ศ. ๒๕๖๗
วันชัย พนมชัย
เลขาธิการสำนักงานมาตรฐานผลิตภัณฑ์อุตสาหกรรม
ประธานกรรมการกำหนดมาตรฐานด้านการตรวจสอบและรับรอง

# ข้อมูลมาตรฐานการตรวจสอบและรับรองแห่งชาติ

แนบท้ายประกาศคณะกรรมการกำหนดมาตรฐานด้านการตรวจสอบและรับรอง

ฉบับที่ ๒๑ (พ.ศ. ๒๕๖๗)

ชื่อมาตรฐาน : การจัดการสิ่งแวดล้อม - บัญชีต้นทุนการไหลวัสดุ – ข้อแนะนำสำหรับการนำไป
ปฏิบัติในโซ่อุปทาน

ENVIRONMENTAL MANAGEMENT - MATERIAL FLOW COST
ACCOUNTING - GUIDANCE FOR PRACTICAL IMPLEMENTATION IN
A SUPPLY CHAIN

มาตรฐานเลขที่ : มตช. 14052-2567
ผู้จัดทำ : สำนักงานมาตรฐานผลิตภัณฑ์อุตสาหกรรม
กรรมการวิชาการ : -
ขอบข่าย : มาตรฐานการตรวจสอบและรับรองแห่งชาตินี้ เป็นข้อแนะนำสำหรับการนำไป
บัญชีต้นทุนการไหลของวัสดุไปปฏิบัติในโซ่อุปทาน หลักการของบัญชีต้นทุน
การไหลของวัสดุเป็นการติดตามการไหลและสินค้าคงคลังของวัสดุภายในองค์กร
วัดปริมาณการไหลของวัสดุเหล่านี้เป็นหน่วยทางกายภาพ (เช่น มวล ปริมาตร)
และประเมินต้นทุนที่เกี่ยวข้องกับการไหลของวัสดุและการใช้พลังงาน บัญชีต้นทุน
การไหลของวัสดุสามารถนำไปใช้ในองค์กรที่มีการใช้วัสดุและพลังงาน โดยไม่
คำนึงถึงผลิตภัณฑ์ บริการ ขนาด โครงสร้าง สถานที่ตั้ง และระบบการจัดการและ
การบัญชีที่ดำเนินการอยู่ โดยหลักการแล้วบัญชีต้นทุนการไหลของวัสดุสามารถ
นำมาใช้เป็นเครื่องมือทางบัญชีด้านการจัดการสิ่งแวดล้อมในห่วงโซ่อุปทาน
ทั้งต้นน้ำและปลายน้ำ และสามารถช่วยพัฒนาแนวทางบูรณาการในการปรับปรุง
ประสิทธิภาพของวัสดุและพลังงานในโซ่อุปทาน

มาตรฐานการตรวจสอบและรับรองแห่งชาตินี้ อ้างอิงหลักการและกรอบแนวทาง
ทั่วไปสำหรับหลักการของบัญชีต้นทุนการไหลวัสดุที่อธิบายไว้ใน ISO 14051
 กรอบแนวทางของบัญชีต้นทุนการไหลวัสดุดูเหมือนจะนำเสนอในมาตรฐานการตรวจสอบ
และรับรองแห่งชาตินี้ ประกอบด้วยสถานกรณีจำลองในการปรับปรุง
ประสิทธิภาพของวัสดุและพลังงานในโซ่อุปทาน หลักการสำหรับการทำบัญชี
ต้นทุนการไหลวัสดุดูเหมือนจะเป็นข้อปฏิบัติในโซ่อุปทานที่ประสบความสำเร็จ การแบ่งปันข้อมูล

และขั้นตอนการปฏิบัติสำหรับการนำ บัญชีต้นทุนการไหลวัสดุไปปฏิบัติ
ในโซ่อุปทาน

เนื้อหาประกอบด้วย : บททั่วไป ขอบข่าย มาตรฐานอ้างอิง ศัพท์และนิยามศัพท์ ประสิทธิภาพของวัสดุและ
พลังงานในโซ่อุปทาน หลักการสำหรับการนำบัญชีต้นทุนการไหลวัสดุไปปฏิบัติ
ในโซ่อุปทาน การแบ่งปันข้อมูลการวิเคราะห์บัญชีต้นทุนการไหลวัสดุ ขั้นตอน
การนำบัญชีต้นทุนการไหลวัสดุไปปฏิบัติในโซ่อุปทาน การใช้ข้อมูลบัญชีต้นทุน
การไหลวัสดุในโซ่อุปทานเพิ่มเติม ภาคผนวก
<table>
<tr><td>จำนวนหน้า</td><td>: ๒๒ หน้า</td></tr>
<tr><td>ISBN</td><td>: 978-616-595-874-5</td></tr>
<tr><td>ICS</td><td>: 13.020.10</td></tr>
<tr><td rowspan="2">สถานที่จัดเก็บ</td><td>: ห้องสมุดสำนักงานมาตรฐานผลิตภัณฑ์อุตสาหกรรม</td></tr>
<tr><td>ถนนพระรามที่ 5 กรุงเทพมหานคร ๑๐๔๐๐</td></tr>
<tr><td rowspan="2"></td><td>โทรศัพท์ ๐ ๒๔๓๐ ๖๘๓๔ ต่อ ๒</td></tr>
<tr><td></td></tr>
<tr><td rowspan="2">สถานที่จำหน่าย</td><td>: สำนักงานมาตรฐานผลิตภัณฑ์อุตสาหกรรม</td></tr>
<tr><td>ถนนพระรามที่ 5 กรุงเทพมหานคร ๑๐๔๐๐ https://www.tisi.go.th</td></tr>
</table>